Ақтөбе облысындағы балабақшада 240 млн теңгеден астам бюджет қаражаты жымқырылған
DATE: 10:17, 21 Қазан 2024 | GMT +5
TITLE: Ақтөбе облысындағы балабақшада 240 млн теңгеден астам бюджет қаражаты жымқырылған
URL: https://kaz.inform.kz/news/aktobe-oblisindagi-balabakshada-240-mln-tengeden-astam-byudzhet-karazhati-zhimkirilgan-0cac43/
META: DATE: 10:17, 21 Қазан 2024 | GMT +5
TOTAL WORDS: 128
AUTHOR(S):
TEXT: «Бюджет қаражаты жұмысшыларға қосымша сыйлықақы беруде бюджеттік өтінімдерді негізсіз жоғарылату арқылы иемденiлген. Бақылаусыз өзгерістер енгізіліп, оның ішінде басшыларға сыйлықақы беру туралы бұйрықтарға сомаларды асыра көтерген. Иемденіп алу схемалары жалақыны белгіленген нормадан тыс аудару, аударымдарды қайталау, жалған іссапарлар арқылы жүзеге асырылған», - делінген облыстық прокуратура хабарламасында. Сонымен қатар есепшілердің бірі кейбір қызметкерлерге жоғарылатылған жалақы, қосарланған еңбек демалысы мен іссапар төлемдерін заңсыз есептеу арқылы жалпы көлемі 24 млн теңгеден астам қаражатты иемденген. Осы қаражат ешқандай негізсіз есепшінің немесе балабақша меңгерушісінің жеке есепшоттарына аударылған. Аудан прокуратураларымен аудандық білім бөлімінің бұрынғы басшыларына, 3 балабақша меңгерушілері мен 4 есепшілеріне қатысты ҚК-тің 189-бабының 4-бөлігінің 2-тармағымен сотқа дейінгі тергептексеру басталды. Барлық көрсетілген факті бойынша Сыбайлас жемқорлыққа қарсы күрес қызметімен сотқа дейінгі тергептексерулер жүргізіліп жатыр. Ақтөбе облысында автожолдар құрылысын бақылайтын цифрлық платформа іске қосылғанын жазған болатынбыз
